2. Mooseksen kirja ja elämämme
Aiemmissa ohjelmissani olen puhunut tietyin välein toistuvien kirjainten -
muodostamista rakenteista. Ne jäävät tekstin pintarakenteen alle, -
mutta niihin on kätketty uskomattomia ilmestyksiä.
Ehkä muistatte AIDS-rakenteen.
1. Mooseksen kirjan luvussa 6 Jumala sanoo hävittävänsä ihmisen, -
sillä maa on ihmisen tähden täynnä väkivaltaa.
Jos poimimme tästä jaejaksosta yhden kirjaimen -
aina 220 kirjaimen välein, -
huomaamme, -
että niistä muodostuu hepreaksi tämä lause.
Badam mavet virus AIDS.
Veressä kuolema, virus AIDS.
Tämä on kirjoitettu 3 500 vuotta sitten!
3 500 vuotta sitten!
Miten se on mahdollista?
On selvää, että tämä kirja tulee Jumalalta.
Ei tuohon aikaan tunnettu sanoja virus ja AIDS.
Jos laskemme, miten todennäköistä on, että tämä tapahtuisi sattumalta, -
laskelmat todistavat, ettei kyse voi olla sattumasta.
Ellei kyse ole sattumasta, tämä asia tulee Jumalalta.
Tämä sisäinen rakenne todistaa jälleen kerran, -
että Raamattu on ihmeellinen.
Miksi juuri 220 kirjainta? Koska se on 22 kertaa 10.
10 on lain luku, ja se tulee siitä, että Jumalan on pakko tuhota ihmiset.
22 taas on heprean kielen aakkosten lukumäärä.
Se viittaa Jumalan Sanaan, jota pitää noudattaa.
Jos poimimme kirjaimia 220 kirjaimen välein, syntyy tämä lause.
Vastaavia rakenteita on Jumalan Sanassa satoja, jopa tuhansia.
Olemme puhuneet aiemmin myös Leeasta ja Raakelista.
Näytän teille toisen tällaisen rakenteen.
Jakeissa 1. Moos. 28:1―6 Iisak lähettää Jaakobin -
Laabanin luo etsimään vaimoa.
Poimimme tästä jaejaksosta kirjaimia 49 kirjaimen välein.
Miksi juuri 49 kirjaimen?
Koska 49 on 7 kertaa 7, ja 7 on täydellisyyden luku.
Löydämme näin tekstistä nimet Leea ja Raakel, Jaakobin vaimojen nimet.
Jaakob lähti vasta etsimään itselleen vaimoa, -
mutta hänen vaimojensa nimet on piilotettu tekstiin jo tässä vaiheessa.
Tällaisia kirjainyhdistelmiä on Raamatussa paljon.
Olen aiemmin esitellyt niitä useita.
Esimerkiksi Jeesuksen nimi esiintyy Vanhassa Testamentissa -
satoja kertoina tällaisina yhdistelminä.
Ehkä muistatte Sananlaskujen luvun 30, jossa kysytään, -
mikä on Jumalan Pojan nimi.
Vastaus on kirjoitettu 22 kirjaimen välein: Jeesus.
Sananlaskut on kirjoitettu tuhat vuotta ennen Jeesuksen syntymää, -
mutta silti jaejaksosta löytyy Jeesuksen nimi 22 kirjaimen välein.
22 on tärkeä numero. Se on heprean kirjainten lukumäärä -
sekä Raamatun kirjojen määrä Jeesuksen aikaan.
Näin löydämme nimen Jeshua.
Kuten sanoin, tällaisia rakenteita on Raamatussa satoja.
Se on mitä selkein osoitus Raamatun ihmeellisyydestä.
Ajan kuluessa olemme menettäneet jotakin tästä ajatuksesta, -
että Raamattu on ihmeellinen ja sen rakenne on täydellinen.
Yksi esimerkki siitä ovat torvet.
Yleensä Raamatussa puhutaan vain torvesta tai pasuunasta.
Alkutekstissä on kaksi heprean sanaa, mutta tämä ero ei näy käännöksessä.
Toinen niistä on shofar, toinen taas hatsotsra.
Ne ovat täysin erilaisia soittimia, ja niille pitäisi olla omat käännökset.
Katsotaan, miksi se on tärkeää.
Toinen soittimista on siis shofar.
Toisen nimi taas on hatsotsra.
Shofar on tehty oinaan sarvesta, -
joskus myös vuohen sarvesta.
Hatsotsra sen sijaan on hopeinen torvi, -
joka on tehty ihmiskäsin. Sarven saamiseksi taas on tapettava eläin.
Muuten sarvea ei voi irrottaa eikä siihen voi porata reikää.
Tätä soitinta voisi kutsua sarveksi, hopeinen soitin taas on selvästi torvi.
Raamatussa ne on kuitenkin käännetty samalla sanalla.
Miksi soitinten ero on tärkeä?
Sarven irrottaminen vaatii eläimen uhraamista, -
hopeisen torven tekeminen taas pelkkää ihmistyötä.
Shofarista puhutaan Raamatussa -
aina silloin, kun Jumala puuttuu tapahtumien kulkuun.
Esimerkiksi silloin, kun Jerikon muurit murtuivat, puhutaan shofarista, -
ei hatsotsrasta.
Silloin puhallettiin shofariin, koska tarvittiin uhria.
Sen sijaan hopeatorvea käytettiin silloin, kun kansa kutsuttiin koolle -
ja kyse oli tavallisista asioista.
Kun taas Jumala ilmestyi esimerkiksi Siinailla, puhallettiin shofariin.
Jälleen tarvittiin uhria.
Aina, kun Jumala ilmestyy, on uhrattava jotakin.
Hän ei voi ilmestyä noin vain. Nykyisin uhrimme on Jeesus, -
ja sen vuoksi voimme lähestyä Jumalaa suoraan.
Jeesus on uhri, jonka ansiosta voimme rukoilla, puhua Jumalalle -
ja saada pelastuksen. Kaikki tämä Kristuksen täydellisen uhrin tähden.
Mutta Vanhassa Testamentissa, ennen Jeesuksen uhria, -
jokaiseen Jumalan ilmestymiseen ja kaikkeen, mitä Hän teki, -
täytyi jollain tavalla liittyä uhri.
Ilman uhria Häntä ei voinut lähestyä. Siksi on tärkeää kääntää oikein.
Shofar pitäisi kääntää eri sanalla kuin hatsotsra, vaikkapa sarveksi.
Hatsotsra taas voisi olla torvi. Sehän on nykyisten torvien kaltainen.
Raamattu on yksityiskohtainen, -
mutta olemme menettäneet halun olla tarkkoja Raamatun suhteen.
Raamatussa on pieninkin piirto paikallaan, kuten Jeesus sanoi.
Raamattu on täydellinen pienimmissäkin yksityiskohdissa.
En väsy koskaan puhumaan siitä. On siis sarvi ja torvi.
Eräs tärkeä asia, josta puhuin aiemmissa ohjelmissani, -
on se, että kiinan kielessä on säilynyt -
muistuma vedenpaisumuksesta.
Muistatte ehkä tämän sanan, joka merkitsee suurta valtamerilaivaa.
Se koostuu kolmesta osasta.
Yksi niistä tarkoittaa venettä, toinen kahdeksaa ja kolmas ihmisiä.
Vene, jossa on kahdeksan ihmistä.
Yhä edelleen tämä merkki tarkoittaa kiinaksi valtamerialusta, -
valtavan suurta laivaa. Vene, jossa on kahdeksan ihmistä.
Mikä oli tuo valtava vene, jossa oli kahdeksan ihmistä? Nooan arkki.
Tämä tarkoittaa, että kiinan kielessä on muistuma 1. Mooseksen kirjasta.
Muissakin kiinan kirjoitusmerkeissä on viitteitä Raamattuun.
Esimerkiksi henkeä tarkoittava merkki.
Sen osat ovat "taivas", "peittää", "vedet" ja "kolme henkilöä".
Yksi kolminaisuuden persoonista, joka peitti vedet luomisen aikaan.
Sana "luoda" koostuu osista -
"tomu", "suu", joka kuvaa Jumalan luovaa Sanaa, sekä "kävellä".
"Tomusta ihminen, joka kävelee."
Kiinan kielessä on paljon elementtejä, jotka liittyvät 1. Mooseksen kirjaan.
Kiina on yksi vanhimmista kielistä.
Sen historia ulottuu 8 000 vuoden taakse, -
ja se kantaa mukanaan muistoja 1. Mooseksen kirjasta.
Tämäkin on yksi Raamatun ihmeistä.
Palaamme vielä myöhemmin 1. Mooseksen kirjan pariin, -
mutta siirrytään 2. Mooseksen kirjaan. Se on toinen kirja Raamatussa.
Senkin on kirjoittanut Mooses.
Se tunnetaan myös nimellä Exodus, joka tulee Septuagintasta, -
mutta sen alkuperäinen nimi on Shemot, "Nimet".
Kirja alkaa: "Nämä ovat Egyptiin tulleiden Israelin poikien nimet..."
Myös 2. Mooseksen kirja on kirjoitettu 1400-luvulla eKr.
Sen avainsana on lunastus, -
kun taas 1. Mooseksen kirjan avainsana oli alku.
Sen avainjae on tämä: -
"Ja veri on oleva merkki, teille suojelukseksi, taloissa, joissa olette;
sillä kun minä näen veren, niin minä menen teidän ohitsenne, -
eikä rangaistus ole tuhoava teitä, kun minä rankaisen Egyptin maata."
2. Moos. 12:13.
Veri oli siis merkki, joka esti israelilaisia tuhoutumasta.
Tämä on 2. Mooseksen kirjan keskeinen käsite, -
ja se johtaa ajatukset suoraan Jeesukseen.
Kristuksen veri estää meitä tuhoutumasta syntiemme tähden.
Jos uskomme, että Hänen verensä on vuodatettu puolestamme, -
pelastumme ja saamme iankaikkisen elämän.
Se ei perustu omiin tekoihimme.
2. Mooseksen kirja siis ennakoi yhtä pelastushistorian -
ja koko Raamatun olennaisimmista asioista: veriuhria, -
jonka ansiosta voimme lähestyä pyhää ja puhdasta Jumalaa.
Syntinen ihminen ei voi lähestyä Jumalaa ilman uhria, -
joka sovittaa hänen syntinsä.
Tähän 2. Mooseksen kirjan tärkeimpään käsitteeseen -
palataan kaikkialla Uudessa Testamentissa.
Yksi jakeista, jotka auttavat ymmärtämään sitä, on 2. Kor. 5:21.
"Sen, joka ei synnistä tiennyt, hän meidän tähtemme teki synniksi, -
että me hänessä tulisimme Jumalan vanhurskaudeksi."
Tämän jakeen käännöksessä olisi parantamisen varaa.
Heprean syntiä tarkoittava sana viittaa myös uhriin, joka sovittaa synnin.
Tämä jae tarkoittaa siis, että Hänet, joka ei synnistä tiennyt, -
Jumala teki syntiuhriksi, -
että me Hänessä tulisimme Jumalan vanhurskaudeksi.
Jeesus on meidän syntiuhrimme, -
ja Hänen kauttaan voimme lähestyä Jumalaa.
2. Mooseksen kirja on siis tärkeä meidän ja pelastushistorian kannalta.
Mooses oli seitsemäs Abrahamista, -
joka puolestaan oli 21. Aadamista. 21 on kolme kertaa seitsemän.
Raamatun täydellinen rakenne näkyy siis jopa sukuluetteloissa.
Kertomus Israelin vapautuksesta vie ajatukset uskovien vapautukseen.
2. Mooseksen kirjassa israelilaiset vapautettiin Egyptin orjuudesta -
karitsan veren kautta, joka siveltiin ovien pihtipieliin.
Samalla tavoin meidät uskovat vapautetaan -
saatanan ja maailman orjuudesta.
Israel vapautui Egyptin orjuudesta, me synnin ja saatanan orjuudesta.
2. Mooseksen kirjassa pelastus tapahtui Mooseksen kautta, -
Uudessa Testamentissa pelastus tapahtuu Kristuksen kautta.
Karitsan uhraaminen israelilaisten kodeissa on esikuva Kristuksen, -
Jumalan Karitsan, uhraamisesta koko ihmiskunnan puolesta.
Punaisen meren jakautuminen vastaa sitä, että Jumala avaa meille -
pakotien saatanan kynsistä.
Pilvi- ja tulipatsas kuvaavat Jumalaa, joka auttaa uskovia.
Kaikilla israelilaisten pakoon liittyvillä tapahtumilla -
on jokin yhtymäkohta meihin ja pelastushistoriaan.
Esimerkiksi pilvi- ja tulipatsas, joka auttaa uskovia autiomaassa, -
kuvaa niitä uskovia, jotka ovat jättäneet jumalattomuuden, -
mutteivät ole vielä ymmärtäneet saaneensa kaiken tarvittavan -
sillä hetkellä, kun Jeesus vanhurskautti heidät.
Israelilaiset kaipasivat takaisin Egyptiin, ja samalla tavoin -
monet tulevat uskoon, mutta alkavat sitten kaivata entistä elämäänsä.
Tai sitten he ovat uskovia puoliksi, osin maailmassa, osin Jumalan luona.
Kun tulemme uskoon, meidän tulee antaa kaikki Jumalalle, ehdoitta.
Annamme Hänelle koko elämämme ilman poikkeuksia tai ehtoja.
Silloin elämme hyvää elämää ja saavutamme suurimman rauhan, -
koska Jumala rakastaa meitä. Meidän tulee olla siitä varmoja.
Toki kohtaamme koetuksia, mutta silti Hänellä on suunnitelma elämällemme.
Saamme kokea rauhaa jopa koetusten keskellä.
Lopulta ongelmat ratkeavat, ja näemme, mikä kaiken tarkoitus oli.
Tärkeintä on tietää, että meitä odottaa iankaikkinen elämä, ja se alkaa jo nyt.
Kaikki tässä maailmassa ei siis lopu.
Monet ajattelevat: "Syödään ja juodaan, huomenna kuollaan."
Kaikki ei pääty. Kaikki tulee valoon.
Voin antaa anteeksi rauhallisin mielin, koska kaikki tulee kerran valoon.
Jumalalla on keinonsa hyvittää kaikki, jos Hän katsoo sen oikeaksi.
Hän tietää, ketä kuuluu rangaista ja ketä taas palkita.
Kaikki on Jumalan käsissä. Uskoontulon täytyy siis olla totaalinen.
Emme saa tulla uskoon vain osittain päästäksemme kerran taivaaseen -
tai voidaksemme käydä jumalanpalveluksissa.
Meidän on annettava koko elämämme yksityiskohtia myöten Jumalan käsiin.
Tätä on todellinen kääntyminen.
2. Mooseksen kirjasta näemme, että kansa oli aluksi tyytyväinen -
päästyään orjuudesta, mutta alkoi kaivata Egyptin ruokia.
He kaipasivat orjan elämää, kuten monet uskovat nykyisinkin.
Ei haikailla mennyttä, -
vaan annetaan elämämme Herralle kokonaan ja ehdoitta.
Kalliosta vuotanut vesi kuvaa Kristusta, joka on elävän veden lähde.
Kanaan oli maa, jonne uskovien piti saapua.
Samoin mekin katsomme taivaaseen, olemmehan taivaan kansalaisia.
Olemme pyhiinvaellusmatkalla kohti taivasta.
Meillä on taivaallinen passi. Olemme täällä vain matkalla.
Odotamme jonkin asian täyttymistä, joka on vielä tulossa.
Sillä välin saarnaamme evankeliumia ja elämme Kristuksen todistajina.
Israelilaiset odottivat pääsyä Luvattuun maahan, me taivasta.
Puhuimme viime jaksossa armosta.
2. Mooseksen kirjassa alkoi lain aikakausi, -
mutta armon aikakausi alkoi jo 1. Mooseksen kirjassa.
Ensin oli armo, sitten tuli laki, ja lopulta armo palasi Jeesuksessa.
Armon käsite esiintyy jo 1. ja 2. Mooseksen kirjassa.
Jumala solmi Abrahamin kanssa armon liiton jo 500 vuotta ennen -
lain liittoa ja Moosesta.
Armon ja lain liitot ovat keskenään todella erilaisia.
Armon liitto velvoittaa vain Jumalaa, lain liitto sen sijaan myös ihmisiä.
Lain liitossa ihmisten tulisi pystyä tekemään heille mahdottomia asioita.
Armo taas on Jumalan ilmainen lahja. Meidän ei tarvitse tehdä mitään.
Riittää, että annamme Jumalan tehdä työn kauttamme.
Nykyisin Hän toimii meissä Pyhän Hengen kautta.
Kun tulemme uskoon, Henki tulee meihin ja alkaa tuottaa hedelmäänsä.
Gal. 5:22 "Mutta Hengen hedelmä on rakkaus, ilo, rauha, pitkämielisyys, -
ystävällisyys, hyvyys, uskollisuus, sävyisyys, itsensähillitseminen."
Pyhän Hengen hedelmä meissä on yksin Jumalan työtä.
Armon liitto tuottaa siunausta ja elämää, -
lain liitto taas kirousta ja kuolemaa.
Armon liitto on iankaikkinen, lain liitto taas väliaikainen.
Gal. 3:19.
Armon liitto on iankaikkinen liitto.
Jumalan armosta iankaikkisen elämän saamiseen riittää usko.
Lain liitto oli voimassa vain siihen asti, että Jeesus tuli maailmaan.
Se oli vain tiettyä hetkeä varten, kun taas armon liitto on ikuinen.
Jumalan armo on ihana ja ihmeellinen!
Muistatte varmaan... Otetaan tämä pois.
Muistanette tämän upean jakeen: "Ja Jumala on voimallinen -
antamaan teille ylenpalttisesti -
kaikkea armoa, -
että teillä kaikessa aina -
olisi kaikkea riittävästi, -
voidaksenne ylenpalttisesti -
tehdä kaikkinaista hyvää".
Jumala antaa meille ylenpalttisesti kaikkea armoa, -
jotta voisimme tehdä ylenpalttisesti kaikkinaista hyvää.
Jumala antaa meille kaikkea armoa, jotta meillä olisi joka hetki -
kaikki se, mitä tarvitsemme kaikkiin hyviin tekoihimme.
Tämä on ihmeellinen jae.
Opitaan siis käyttämään Jumalan armoa.
Käytetään Jumalan antamaa armoa, ei omia voimiamme.
Jumala haluaa, että käytämme Hänen armoaan tehdäksemme -
Hänen valmistamansa hyvät teot, -
emme omaa järkeämme, voimiamme tai rahojamme.
Pyydetään, että Hän antaisi meille armonsa jokaisella hetkellä.
Tämä on tuotteliaan ja luovan uskovan elämän salaisuus.
Saamamme palautteen mukaan -
moni katsoja on saanut rohkaisua TV7:n ohjelmien kautta.
Jos haluat olla mukana Raamattu on ihmeellinen! -ohjelmien tekemisessä, -
voit tehdä sen tukemalla ja soittamalla numeroon 0600 10077.
Numero on 0600 10077. Puhelun hinta on noin 10 euroa.
Voit myös käyttää tilinumeroa ja viitettä, jotka näkyvät ruudulla.
Kiitämme sinua ja rukoilemme, että saisit kokea -
ylitsevuotavaa Jumalan siunausta. Kiitos vielä kerran.
Suomennos: Anni Lähteenmäki